
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Latvijas Pašvaldību savienība (LPS), izvērtējot noteikumu projektu un tam pievienoto anotāciju, atbalsta mērķi mazināt administratīvo slogu un efektivizēt autoceļu uzturēšanas procesa organizēšanu. Vienlaikus LPS vērš uzmanību uz būtiskiem satiksmes drošības riskiem, īpaši attiecībā uz pašvaldību ceļiem un skolēnu pārvadājumiem.
Riski skolēnu pārvadājumiem
Skolēnu pārvadājumi pārsvarā notiek pa B un C klases ceļiem. Pārvadājumu pārtraukumu pieļaušana ārkārtējos laikapstākļos faktiski rada nevienlīdzību bērniem lauku teritorijās un palielina drošības riskus.
Ilgi defektu novēršanas termiņi
Noteikumu projektā paredzētie garie termiņi satiksmei bīstamu defektu novēršanai uz zemākas klases ceļiem palielina ceļu satiksmes negadījumu risku, īpaši autobusiem.

 
Piedāvātā redakcija
1. Noteikt paaugstinātas uzturēšanas prasības ceļiem, pa kuriem notiek skolēnu pārvadājumi.
2. Skolēnu pārvadājumu pārtraukšanu noteikt tikai kā ārkārtas pasākumu.

LPS uzsver, ka satiksmes drošība un bērnu tiesību ievērošana ir prioritāte, ko nevar pakārtot administratīvu izmaksu samazinājumam.
 
	Aino Salmiņš (LPS)

	2.
	Noteikumu konsolidētā versija
5. Ārkārtējos laikapstākļos transportlīdzekļu satiksme pa autoceļiem var būt apgrūtināta, līdz ar to pasažieru regulārajos pārvadājumos un skolēnu pārvadājumos pieļaujami pārtraukumi. Autoceļu ārkārtas uzturēšanas laikā veiktajām darbībām: 
	Iebildums
Par 5. punktu (atkāpes ārkārtējos laikapstākļos).
LPS uzskata, ka 5. punktā paredzētā iespēja pieļaut pārvadājumu pārtraukumus izolēti nenodrošina bērnu labāko interešu ievērošanu. Nepieciešams precizēt, ka skolēnu pārvadājumu pārtraukšana pieļaujama tikai kā galējs un īslaicīgs ārkārtas pasākums.

 
Piedāvātā redakcija
-
	Aino Salmiņš (LPS)

	3.
	Noteikumu konsolidētā versija
15. Autoceļam vai tā posmam uzturēšanas darbu izpilde ziemas sezonā ir jānodrošina atbilstoši šajos noteikumos autoceļu klasei noteiktajām prasībām un šo noteikumu 1., 2. un 3. pielikumā noteiktajos diennakts laikposmos:
	Iebildums
Par 15., 15.1. un 15.2. punktu (uzturēšanas darbu veikšanas laiki).
Rīta stundas ir kritiskas skolēnu pārvadājumiem. Ceļu posmos, kuros tiek veikti regulāri skolēnu pārvadājumi, atkāpes no uzturēšanas prasībām rīta stundās nav pieļaujamas.

 
Piedāvātā redakcija
-
	Aino Salmiņš (LPS)

	4.
	Noteikumu konsolidētā versija
22.1 D uzturēšanas klasi nenosaka autoceļiem, pa kuriem notiek pasažieru regulārie pārvadājumi vai skolēnu pārvadājumi ar autobusiem.
	Iebildums
LPS atbalsta D klases nepiemērošanu šādiem ceļiem, bet aicina noteikt, ka tiem jānodrošina faktiska uzturēšana ne zemāka par C klases līmeni.

 
Piedāvātā redakcija
-
	Aino Salmiņš (LPS)

	5.
	Noteikumu konsolidētā versija
 Autoceļu uzturēšanas prasību izpildes laiks ziemas sezonā
	Iebildums
Par 3. pielikumu (uzturēšanas izpildes laiki).
Ceļiem, pa kuriem notiek skolēnu pārvadājumi, sniega tīrīšanas un kaisīšanas termiņi nosakāmi īsāki, nekā vispārēji paredzēts C klases ceļiem.

 
Piedāvātā redakcija
-
	Aino Salmiņš (LPS)



